สวัสดีครับ ตรวจ anti hcv หลังคิดว่าสัมผัสเชื้อ จากการสัก ที่ 6 เดือน ผล negative จำเป็นตรวจซ้ำไหมครับ
สวัสดีค่ะ โรคไวรัสตับอักเสบ ซี คือโรคที่เกิดการอักเสบของตับ ซึ่งมีสาเหตุมาจากการติดเชื้อไวรัสตับอักเสบ ซี (HCV) โดยสามารถติดต่อกันได้ทางเลือด หรือการมีเพศสัมพันธ์การตรวจหาการติดเชื้อไวรัสตับอักเสบซีนั้น จะตรวจภูมิคุ้มกันที่ร่างกายสร้างขึ้นมาต่อโรค โดยให้ผลที่ค่อนข้างแน่นอนได้แล้วที่ 6 เดือน หากตรวจแล้วให้ผลลบนั้น ไม่น่าจะมีความจำเป็นต้องตรวจซ้ำ ยกเว้นว่ามีความเสี่ยงใหม่เช่นไปมีเพศสัมพันธ์ไม่ได้ป้องกันด้วยถุงยางอนามัยหรือไปใช้ของมีคมร่วมกับผู้อื่น ที่อาจจะต้องไปตรวจซ้ำอีกครั้งค่ะ